Og faktisk havde den 23-årige forsvarsspiller allerede for tre-fire år siden øje på AaB. - Jeg var med skolen på tur til Aalborg, og vi så blandt andet AaB spille mod FC København og Celtic i Champions League, fortæller Pól Jóhannus Justinussen til aabsport.dk efter onsdagens træning. Men ellers havde færingen ikke meget kendskab til klubben. - Nej, ikke så meget, men jeg er faldet fint til. Alle har taget godt imod mig, og det var dejligt at spille 90 minutter i går mod Portimonense. - Det er jo for at spille fodbold, at jeg er kommet, og jeg synes også, at jeg allerede nu har løftet mit niveau, siger Pól Jóhannus Justinussen. I dag har spillerne opholdets umiddelbart eneste fri-eftermiddag, mens der torsdag venter to gange træning.

Opsummering:
AaB's nytilkomne forsvarspiller Pól Jóhannus Justinussen spillede alle 90 minutter i gårsdagens testkamp og er faldet godt til blandt de nye klubkammerater.